ཚོགས་འདུར་ཡོང་མཁན་གྱི་མི་རྣམས་གཅིག་རྗེས་གཉིས་མཐུན་དུ་འབྱོར།རང་ཉིད་ཀྱིས་འཁྱེར་བའི་པགས་གདན་དེ་ས་ལ་བཏིང་རྗེས་དེའི་ཐོག་དཀྱིལ་དཀྲུང་དུ་བསྡད།ནམ་རྒྱུན་དང་མི་འདྲ་བར་མདུན་གྱི་སྒྲོག་ཙེའི་ཐོག་ཁ་མར་བསྐོར་ནས་སྡོད་མཁན་ནི་གྲོང་ཚོའི་འགོ་ཁྲིད་མིན་པར་ཤང་ཀྲང་དང་།ཤང་ཀྲང་གཞོན་པ།དྲུང་ཡིག་བཅས་རེད།མདུན་གྱི་སྒྲོག་ཙེའི་ཐོག་ཀོ་ཁུག་ནག་པོ་ཞིག་དང་ཡིག་ཆ་འགའ་བཞག་འདུགསྣུམ་བཞུའི་འོད་གདངས་ཁྲོད་ཤང་ཀྲང་རྡོ་རྗེའི་ངོ་གདོང་ནག་སྨུག་སྨུག་དེ་ཐ་མག་གི་དུ་བའི་ཀློང་ནས་རབ་རིབ་ཅིག་མངོན་པ་དང་།ལག་པས་ཨོག་མ་སྐྱོར་ནས་བསམ་བློ་གང་ཞིག་གཏོང་གི་ཡོད་ཚོད་དུ་སྣང་།